en en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da nb da da da da da nb da nb da da da da da en da da nl da es da da da da da da da da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
DIY: Grøntsagspose | Sy-guide | ISABELLAS
Sy en sød og bæredygtig pose til opbevaring og transport af f.eks. frugt og grønt. Perfekt til sommerens friske råvarer! Følg DIY-guiden her.
Det er både praktisk og dekorativt med små, syede grøntsagsposer til sæsonens råvarer. Glem alt om plastik og lav i stedet dine egne, hjemmesyede grøntsagsposer.
Denne fine udgave har en smart tittekant med snor, så posen nemt kan lukkes til. Se, hvordan du laver den her.
Mål: Ca. 30 x 34 cm
2 stk. mønstret stof (32 x 40 cm) fra Liberty, Tana Lawn, Kreanord.
1 stk. ensfarvet stof (3 x 100 cm) fra Stof & Stil
1 stk. ensfarvet stof med rå kanter (2,5 x 100 cm) fra Stof & Stil
1 stk. snor 100 cm fra Stof & Stil
1 rulle hvid sytråd fra Stof & Stil.
TIP: For flottere finish og holdbarhed kan du overlocke eller zigzagge alle kanter før eller efter sammensyning samt presse alle syninger undervejs.
Læg det ene stykke ensfarvede stof (mål: 3 x 100 cm) med vrangsiden opad, og læg snoren på midten.
Fold enden 1 cm over snoren i den ene ende.
Buk stoffet vrang mod vrang om snoren, og sy på langs med et sømrum på 1 cm (således at snoren nu ligger fast i en slags løbegang inde i stoffet).
Læg det ene stykke mønstrede stof (mål: 32 x 40 cm) med retsiden opad, og placér tittekanten med den lukkede ende 6 cm nede på langsiden af stoffet.
Sæt tittekanten fast med nåle hele vejen rundt langs kanten, så kanterne flugter med hinanden. Brug lidt ekstra tid ved hjørnerne, så de bliver ens.
Klip evt. forsigtigt små trekanter i kanten af tittekanten, så er det nemmere at bukke pænt i hjørnerne. Hvis der er for meget tittekant, når du er færdig, kan dette nemt klippes af.
Lad tittekanten stoppe 6 cm før den anden kant, så det flugter i hver side.
Læg det andet stykke mønstrede stof oven på ret mod ret. Sy fra tittekantens begyndelse (6 cm nede) hele vejen rundt med 1 cm sømrum eller så tæt på tittekantssnoren som muligt uden at ramme snoren.
DIY: Hylde til kogebøger
Vend posen med retsiden ud. Lav et 1 cm ombuk mod vrangsiden på posens øverste kant.
Lav herefter 1 cm ombuk på siden mod vrangsiden, der hvor der mangler tittekant, og sy fast 0,5 cm inde på stoffet.
Lav endnu et ombuk på posens øverste kant på 3 cm mod vrangsiden.
Sy så tæt på ombukkets kant som muligt.
Træk det ensfarvede stykke stof ( mål: 2,5 x 100 cm) gennem løbegangen.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik